NaiveNeuron/SloPal huggingface dataset:
M. Hort, podpredseda NR SR: (2008-06-19):
Nasleduje prvé čítanie o návrhu poslancov Národnej rady Slovenskej republiky Jarmily Tkáčovej, Pavla Freša a Viliama Novotného na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Návrh zákona ste dostali ako tlač 661. Návrh na jeho pridelenie na prerokovanie výborom je v rozhodnutí č. 666. Dávam teraz slovo poslankyni Jarmile Tkáčovej, aby návrh zákona uviedla. Nech sa páči, pani kolegyňa.
A. Bobrík, poslanec: (2007-05-09):
Čiže ten brzdiaci mechanizmus by tam bol, aj ten kontrolný. A kontrolný je, samozrejme, schvaľovanie rozpočtu atď. Všetky tieto veci sú, ale ja si myslím, že práve kvôli tej operatívnosti, že ten predseda je každý deň v tej práci, dá sa tak povedať, s tým svojím pracovným tímom a musí rozhodovať o týchto veciach okamžite. A väčšinou je plán práce každé dva mesiace. Alebo operatívne zvolávať zasa zastupiteľstvo na zmenu, ja si myslím, že to nie je politicky motivované, táto časť určite nie, je to z racionálnych dôvodov, ktoré vedú k tomu, aby ten rozpočet mohol určitým spôsobom korigovať ten predseda aj v priebehu zasadnutí, medzi zasadnutiami zastupiteľstva, ktoré môže a má právomoc schvaľovať zmeny. Ďakujem.
Hrnčiar, Andrej, podpredseda NR SR (2019-02-18):
Pán poslanec Dostál.
Hrušovský, Pavol, podpredseda NR SR (2011-03-29):
Pani poslankyňa Gabániová.
Majorová Garstková, Jana, poslankyňa NR SR (2022-09-28):
Vážený pán predsedajúci, vážené panie poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, tlač 1041, podáva Národnej rade v súlade s § 71 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 1544 z 23. júna 2022 pridelila predmetný návrh zákona na prerokovanie týmto výborom: ústavnoprávnemu výboru, výboru pre verejnú správu a regionálny rozvoj a výboru pre ľudské práva a národnostné menšiny. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: Ústavnoprávny výbor uznesením č. 556 z 9. septembra 2022 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Výbor pre verejnú správu a regionálny rozvoj uznesením č. 165 z 8. septembra 2022 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Výbor pre ľudské práva a národnostné menšiny uznesením č. 115 z 12. septembra 2022 s návrhom zákona súhlasil a odporučil ho Národnej rade schváliť s pozmeňujúcimi a doplňujúcimi návrhmi. Z uznesení výborov Národnej rady uvedených pod bodom III. spoločnej správy vyplynuli tri pozmeňujúce a doplňujúce návrhy. Gestorský výbor odporúča o návrhoch výborov Národnej rady, ktoré sú uvedené v spoločnej správe, hlasovať spoločne o bodoch 1, 2 a 3 zo spoločnej správy s odporúčaním gestorského výboru schváliť. Gestorský výbor na základe stanovísk výborov k vládnemu návrhu zákona odporúča Národnej rade predmetný návrh zákona schváliť v znení schválených pozmeňujúcich a doplňujúcich návrhov uvedených v spoločnej správe. Spoločná správa výborov Národnej rady bola schválená uznesením gestorského výboru č. 169 dňa 19. septembra 2022. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri rokovaní o predmetnom návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem, skončila som.
Přidal, Alojz, poslanec NR SR (2014-09-24):
Pán poslanec Bublavý, vy hovoríte, že máte úbohých 1 000 eur starostovských. No nemáte úbohých 1 000 eur starostovských, máte pekných 2 500 eur starostovských. Ja sa čudujem, že ste dneska nešli na tlačovku pekne s pánom poslancom Rašim, s pánom premiérom a nepovedali mu, aký je populista, aký je farizej, že jednoducho vy si tie peniaze zaslúžite, že to dávate na charitu, že to dávate na futbal. A ja myslím, že pán premiér Fico by to pochopil. Potom ste tu ešte hovorili, že sú tu nejaké dôchodkyne v KDH, ktoré berú dôchodok. Máme tu také? Neviem o tom. Nepredpokladám, že pani kolegyňa Gibalová je dôchodkyňa, takže neberie dôchodok. No a čo sa týka tej privatizácie, že sme boli by privatizáciách Slovenských elektrární. No ja som bol aj s Marošom Kondrótom v skupine poradnej pána ministra Ruska, potom s Evou Šimkovou. A ja som tam dostal úplatok, dve tatranky a jednu pizzu. To som teda naozaj neplatil. To bol môj teda profit z privatizácie Slovenských elektrární.
Bugár, Béla, podpredseda NR SR (2019-06-19):
Nech sa páči, prezentujme sa a hlasujme. (Hlasovanie.) Prítomných 139, za 129, 9 sa zdržali, 
1 nehlasoval. Návrh bol schválený. Prosím teraz pána poslanca Kmeca, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon o e-Governmente, tlač 1420. [Hlasovanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony , tlač 1420.]
Čepček, Martin, poslanec NR SR (2022-12-07):
Ďakujem pekne. Pán kolega, referendum je v podstate vykonávanie priamej demokracie a ja ešte doplním, ako to funguje vo Švajčiarsku. Vo Švajčiarsku prebiehajú tzv. regionálne referendá, to znamená, každý kantón si robí svoje vlastné referendum. Vždy, myslím, v nedeľu v nejakom čase sa zbierajú obálky, kde ľudia hlasujú. Rozhodujú o takých veciach ako o pristúpení napríklad medzinárodným zmluvám, o covid pasoch alebo o zvýšení odchodu do dôchodku, že to znamená referendum ako také sa dá použiť na rôzne účely a ja si myslím, že zachovanie referenda aj čo sa týka predčasných volieb má význam. Ďakujem.
Paška, Pavol, predseda NR SR (2014-04-01):
Faktické poznámky, štyria páni poslanci, končím možnosť sa prihlásiť. Pán poslanec Mihál nech sa páči.
Laššáková, Jana, poslankyňa NR SR (2017-11-29):
Ďakujem pekne. Chcem informovať, že v rozprave vystúpil jeden poslanec, ale neboli podané žiadne procedurálne návrhy. Preto, pán podpredseda, dajte hlasovať o tom, že Národná rada prerokuje vládny návrh zákona v druhom čítaní.
Bužo, Lukáš, poslanec NR SR (2024-06-20):
Tu sa nezastavuje čas, ale ďakujem.
Lehotský, Tomáš, poslanec NR SR (2021-05-05):
Pán predsedajúci, keďže sme odhlasovali jediný podaný pozmeňujúci a doplňujúci návrh, dajte hlasovať o tom, že prerokovaný návrh zákona prerokujeme v treťom čítaní ihneď.
Jurinová, Erika, podpredsedníčka NR SR (2014-05-30):
Ďakujem pekne, pán poslanec. Pán poslanec Lipšic nie je v miestnosti, stráca poradie. Nech sa páči, pán poslanec Mikloško. Až nabudúce stratí poradie úplne. (Reakcie z pléna.) Už je stratený tak či tak. (Reakcie z pléna.) Dobre. Páni poslanci, je osem minút. (Reakcia z pléna.) Nech sa páči, pán poslanec.
Číž, Miroslav, poslanec NR SR (2014-07-08):
No, vážený pán poslanec aj krajan, pozorne som si vypočul prejav. Jediné, čo ma tak napadá, že naozaj, že potrebujeme úvahy o tom, čo za dobu to my vlastne žijeme. Ľudovít, odkedy ťa poznám, tak rozprávaš, hoci si príčinlivým žiakom Miltona Friedmana, a 8 až 10 rokov, čo ťa poznám, a každé tvoje verejné vystúpenie – deregulácia, privatizácia, obmedziť zhubný štát a podobne. Ty aj tvoja strana, aj s pánom Miklošom ste rozpredali všetko, čo sa volalo strategické! Všetko! Banky, poisťovne, strategické podniky, ktoré sa stali nestrategickými, ako sú plynárne, elektrárne. Sprivatizovali ste podľa mňa nesprivatizovateľné zdravie a penzie ľudí. Všetko ste rozpredali s obrovskými ziskami a výhodnosťou pre tých, ktorí to kúpili. A kde je ten obrovský prerod, kde si zrazu zistil, že štát je ten najlepší vlastník?! Že ten štát musí zakázať čokoľvek predávať a podobne? Neurobili ste s vodou a o tom, že je to strategická surovina, nikdy nič. Len ste ju nestihli predať, Ľudovít, nestihli ju predať podľa toho. Lebo ste predali všetko, čo sa predať dalo, verejnú dopravu ešte predali, snažili ste sa predať letiská, železnice, všetko predať, všetko súkromníkom. A teraz zrazu tu prídeš a rozprávaš nám všetkým, jak je ten štát vlastne vynikajúci vlastník a nesmieme urobiť nič. Urobili sme to, že sme povedali, že voda je strategická surovina, prijali, snažíme sa prijať zákon, ktorého leitmotívom je ochrániť strategické zásoby vody pre verejný záujem a zákaz manipulovania a zákaz privatizácie vody. A do toho prídeš ty a začneš nás všetkých poučovať a píšeš romány, ako,  ako predaj, neviem čím, vodovodmi, prepojiť kamióny. Sú to neuveriteľné nezmysly! Už kolega ti povedal, že si povedal to isté, čo v prvom čítaní. Načo toľká demagógia?!
Urban, Miroslav, poslanec NR SR (2023-02-14):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
J. Tkáčová, poslankyňa: (2008-02-08):
Pán poslanec Čech, každému, koho som urazila, sa týmto verejne ospravedlňujem, hoci som si nie vedomá, že by som niekoho urazila. Ale chcem povedať, že som veľmi jasne vo svojom vystúpení povedala o ďalšom priebehu poslaneckého prieskumu. Vy ste ma nepočúvali, spozorneli ste, len keď som povedala slovo SMER. A neplatnosť či platnosť územného rozhodnutia alebo územného plánu si dohodnite vy v meste, ja sa k tomuto vyjadrovať nebudem. Dôležité je, že v centre mesta majú byť dve skládky odpadu a jednoducho občania tieto dve skládky bordelu v meste nechcú. Pani poslankyňa Košútová, môj uhol pohľadu je moje právo, tak ako je váš uhol pohľadu vaše právo. Nikdy som netvrdila, že to, čo hovorím, je absolútna pravda, lebo slovo absolútny nie je v mojom slovníku, je to v slovníku vášho predsedu. Áno, zákon neporušil tým, že upravil pozemok, ale konal účelovo tak, aby vylúčil všetkých účastníkov konania, a ja to vnímam ako špekuláciu. A koniec koncov som si nedovolila konštatovať porušenie zákona tak, ako ste to vy urobili v uznesení o privatizácii SPP. Ja som len konštatovala, že vydanie povoľujúceho územného rozhodnutia bolo v hrubom rozpore s územným plánom mesta. Bodka. A, pán Slabý, nezatvárajte mi ústa, prosím vás, ani vy nie ste hovorcom výboru a mám právo povedať, ako vnímam to, čo sa na výbore deje.
Figeľ, Ján, podpredseda NR SR (2014-06-05):
Ďakujem pekne. Nech sa páči, pán spravodajca, pán Martin Fronc.
J. Vaľová, poslankyňa: (2009-02-03):
Chcela by som jednu vec povedať, že rozprávate o tom, že ste chceli mať všeobecnú politickú debatu, pán Frešo. No všeobecná politická debata nič nerieši. Čakala by som od vás, že poviete, že chcete mať odbornú ekonomickú debatu a že budete podávať pozmeňujúce návrhy, lebo nejaká všeobecná debata je všeobecná debata. Rovnako ste ocenili pani ministerku. No konečne mám pocit, že aj počúvate v tomto parlamente, aj čítate, lebo pani ministerka takéto zákony už predkladá dávno, ktoré sú vysoko aktuálne a ktoré pomáhajú sociálnej situácii na Slovensku. Ale lepšie je neskoro ako nikdy, že ste ju ocenili. A čo sa týka návrhov pani poslankyne Radičovej, ja tu už počúvam celé dva roky, že všetky návrhy sú 80 % z jej dielne. Ja normálne som minule povedala, že navrhujem rozpustiť zrejme ministerstvo, lebo všetko urobila pani Radičová. Ona sama stačí na to a všetky zákony nám vyprodukovala do roku 2010, veď my nemáme vôbec žiadnu prácu už. (Potlesk.) Takže nemyslím si, že je to tak. Veď bola ministerka, prečo ich nepredkladala? Veď hovoríte, že v roku 2005. A ja si vážim, že pán predseda Paška, pán Robert Fico podporili zákon o zamestnanosti pani Radičovej. Čo bolo evidentné, že títo ľudia majú sociálne cítenie a dneska to prenášajú takisto vo vládnutí. To len ste potvrdili to, o čo sa usilujeme za obdobie vlády tejto koalície. No a myslím si, že zdôvodníme návrhy, ktoré si myslíte, že boli správne, pretože myslíme si, že sú tam chyby, pre ktoré sme ich neprijali a tie aj zdôvodníme. A nehovorme o tom, čo sa prijalo, neprijalo, lebo sami ste priznali, že jedenásť rokov ste nemali odvahu prijať zákon o sociálnych službách. Aj toto vypracovala pani Radičová? Aj o tom ste rozprávali.
Šeliga, Juraj, podpredseda NR SR (2020-07-24):
Na vaše vystúpenie desať faktických, jedenásť faktických poznámok. Ako prvý pán poslanec Kamenický.
Kozelová, Monika, poslankyňa NR SR (2022-05-05):
Pán predsedajúci, keďže sme odhlasovali body zo spoločnej správy, dajte hlasovať o tom, že návrh zákona prerokujeme v treťom čítaní ihneď.
Kollár, Boris, predseda NR SR (2022-10-11):
Vážené pani poslankyne, vážení páni poslanci, otváram štrnásty rokovací deň 72. schôdze Národnej rady Slovenskej republiky. Na dnešnom rokovacom dni požiadali o ospravedlnenie poslanci Vladimír Baláž, Jaroslav Baška, Jozef Habánik, Miroslav Kollár, Stanislav Kubánek, Filip Kuffa, Štefan Kuffa, Boris Susko, Zuzana Šebová, Viliam Zahorčák a o ospravedlnenie neúčasti z dôvodu práceneschopnosti požiadal pán poslanec Ján Kerekréti. Jemu, samozrejme, želáme skoré uzdravenie. Teraz prosím všetkých prítomných, aby sme, aby sme sa v súlade s § 23 ods. 7 zákona o rokovacom poriadku prezentovali a zistili, či je prítomná nadpolovičná väčšina všetkých poslancov. Prosím, prezentujme sa. (Reakcie z pléna.) Toto je len prezentácia. (Prezentácia.) Je dosť, dobre. Zisťujem, že je prítomných 84 poslancov, teda Národná rada je schopná sa uznášať. Komu nešiel prí... komu nešlo zariadenie? Skúste vybrať a... (reakcia z pléna). A už to funguje alebo ešte nie? (Reakcia z pléna.) Presadnite sa, pán kolega. Pani poslankyňa Zemanová má procedurálny návrh. Nech sa páči.
Danko, Andrej, predseda NR SR (2017-05-10):
Prosím, prezentujme sa a hlasujeme. (Hlasovanie). Prítomných 135 poslancov, za 96, zdržalo sa 39. Konštatujem, že sme uvedený návrh schválili.
Laššáková, Jana, podpredsedníčka NR SR (2015-04-24):
Je to procedurálny návrh, poprosím vás, je všeobecný súhlas... (Reakcia pléna.) Tak ideme hlasovať o procedurálnom návrhu. Prezentujme sa a hlasujeme. (Hlasovanie.) Prítomných 55 poslancov. Národná rada nie je uznášaniaschopná. Budeme o vašom návrhu hlasovať, ak bude Národná rada uznášaniaschopná. O slovo sa prihlási pán spravodajca. Áno, nech sa páči, máte slovo.
Kotleba, Marek, poslanec NR SR (2021-02-24):
Ďakujem za slovo. Pán predseda, ja v tejto faktickej budem reagovať iba na vás. A povedali ste, že raz, keď máš auto, musíš platiť aj v iných štátoch, napríklad v Rakúsku aj v Maďarsku, ale pozrime sa na to, ako to tam funguje. Ľudia tam platia diaľničné, domáci, teda napríklad Maďari, ale takisto tam musia platiť diaľničné nálepky aj Slováci. Lenže Maďari, keď prídu na Slovensko, tak oni si tú diaľničnú nálepku nemusia kúpiť, pretože, ako vieme, pre vozidlá do 3,5 tony fyzická diaľničná známka neexistuje. Tá diaľničná známka je iba elektronická a tú elektronickú známku nikto nekontroluje a následne ministerstvo odosiela na okresné úrady prípadné pokuty, ale okresné úrady v žiadnom prípade neriešia nejakých zahraničných turistov alebo, prípadne nejakých návštevníkov, ktorí si tú diaľničnú nálepku nekúpia. Čiže nie je to pravda, oni u nás diaľničné známky nemusia platiť.
Glváč, Martin, podpredseda NR SR (2017-06-20):
Pán poslanec Mizík.
Schlosár, Rastislav, poslanec NR SR (2021-09-22):
Ja sa plne stotožňujem so slovami kolegu Kotlebu, ktorý mal aj také kritické slová vo vzťahu k niektorým duchovným a biskupom, ktorí sa podriaďujú tým totalitným opatreniam, ktoré tu vláda zavádza. Pretože naozaj povinnosťou kresťana je predovšetkým to, aby slúžil Bohu, aby slúžil Bohu, aby neustupoval v tých veciach, ako je napríklad, ako sú sväté omše, aby sa nebránilo tomu, aby ľudia chodili do kostolov, aby nezatváral tieto kostoly, aby nemenil tie, tú liturgiu len kvôli tomu, že vláda to nariadila, že sú tu nejaké opatrenia, ktoré majú zabrániť nejakej nákaze. Ale v skutočnosti aj tak tomu, to ničomu nezabránilo. Treba sa naozaj držať slov, ktoré sú napísané aj v Biblii, svätej Biblii, kde sa píše o skutkoch apoštolov, sú to slová apoštola Petra a ďalších apoštolov, ktorí hovoria, Boha treba poslúchať viac ako ľudí. Naozaj, Boha treba poslúchať viac ako ľudí. A toto je povinnosť každého kresťana, zvlášť osoby duchovné a zvlášť biskupov. Ďakujem pekne.
Fico, Robert, podpredseda NR SR (2010-10-19):
Pán poslanec Somogyi, nech sa páči.
M. Pado, poslanec: (2008-10-30):
Ďakujem pekne.
V. Palko, minister vnútra SR: (2005-11-09):
Vážený pán predseda, vážené panie poslankyne a páni poslanci, predkladaný materiál bol vypracovaný na základe uznesenia Národnej rady Slovenskej republiky č. 1777 z 21. septembra 2005, v ktorom Národná rada Slovenskej republiky požiadala vládu Slovenskej republiky o predloženie správy o príčinách a dopadoch lesných požiarov a o prijatých protipožiarnych opatreniach v 2. polroku 2005. Materiál bol dňa 19. októbra 2005 prerokovaný vládou Slovenskej republiky a schválený bez pripomienok uznesením vlády č. 835. Predkladaný materiál sa skladá z dvoch častí: Prvá časť obsahuje správu o príčinách a dopadoch lesných požiarov v 2. polroku 2005, informáciu o platnej legislatíve, ktorá ustanovuje základné povinnosti a úlohy, ako aj informáciu o výkone štátnej správy na úseku ochrany lesov pred požiarmi. Druhá časť materiálu poskytuje informáciu o prijatých protipožiarnych opatreniach k lesným požiarom, ktoré boli realizované z úrovne Ministerstva vnútra Slovenskej republiky a Ministerstva pôdohospodárstva Slovenskej republiky, a opatreniach, ktoré boli realizované na základe Projektu protipožiarnej ochrany lesa a jeho doplnku, prerokovaných vo Výbore vlády Slovenskej republiky pre obnovu a rozvoj Vysokých Tatier. Všetky prijaté protipožiarne opatrenia sa realizovali alebo sa v súčasnom období vzhľadom na ich časovú náročnosť realizujú. Ďakujem vám za pozornosť.
Bugár, Béla, podpredseda NR SR (2018-10-23):
No to sme už včera stiahli na váš návrh. Bol všeobecný súhlas (povedané s pobavením).
Blaha, Ľuboš, poslanec NR SR (2013-10-25):
... že v západnej Európe je bežný model, kde tá rovnováha je oveľa silnejšie vyklonená smerom k záujmom zamestnancom... (Prerušenie vystúpenia časomerom.) (Potlesk.)
Blanár, Juraj, podpredseda NR SR (2021-06-16):
Pán poslanec Ladislav Kamenický, nech sa páči.
Viskupič, Marián, poslanec NR SR (2022-09-30):
Ďakujem pekne za slovo, pán predseda. Ku pánovi kolegovi Beluskému, áno, toto je problém, presne tak, ale treba povedať, že toto sa týka až rozpočtu ’24 pre tie obce. Rozpočet pre budúci rok ešte tam ten problém nie je, čiže je dostatočný časový priestor a bude asi s tým treba niečo urobiť, súhlasím. Ku kolegovi Tomášovi Tarabovi. No, Tomáš, hovoríš dobre, len nehovoríš pravdivo. Jednoducho – a je to fakt – v roku 2021, to znamená vlaňajší rozpočet upravoval sa, to máš pravdu, ale SaS to kritizovalo a SaS tú zmenu nepodporilo. My sme hlasovali, my sme sa zdržali, a teda zmena rozpočtu, s ktorou sme nesúhlasili a nebola dobrá, a ukázala to realita, my sme za ňu nehlasovali. Už vtedy sme ju kritizovali, takže my sme konzistentní. A ja tu zopakujem, čo som povedal, za daného stavu my nepodporíme už teda ako opozičná strana, ale nepodporíme ani tú zmenu pre budúci rok, pretože to je 1,3 mld., o ktorej nevieme, ako bude použitá. Čiže, Tomáš, prepáč, sme konzistentní. To isté očkovací bonus. Alebo poďme, najprv očkovacia lotéria, tam si to pamätám. Proti tomu sme boli, my sme ako súčasť koalície hlasovali proti lotérii, pretože to bolo neefektívne minutie verejných zdrojov, a zasa to realita ukázala. A čo sa týka očkovacieho bonusu, tam si nepamätám, ako sme hlasovali, úprimne, si nepamätám, ale čo si pamätám, je, že sme mali k tomu ix výhrad a robili sme všetko pre to, aby sa to aspoň upravilo, len teda neviem, či sme to nakoniec podporili po úpravách, alebo nie, to, to neviem v tomto momente povedať, takže my sme v tomto aj ako koaličná strana jednoznačne vždy upozorňovali na... ak sa jedná o neefektívnosť vynakladania verejných zdrojov. To je naša, naša DNA. To robíme vždy, robili sme to aj budeme to robiť. Ku kolegovi Kamenickému... no vlastne už nestihnem. Ďakujem pekne za slovo.
Tabák, Romana, poslankyňa NR SR (2022-06-29):
Ďakujem za slovo. Pán minister, ja budem hlasovať proti vášmu odvolávaniu, nakoľko si myslím, že viete ešte toho veľa dobrého urobiť a máte ešte pred sebou veľa práce a viete ešte priniesť mnoho dobrých riešení. Ja by som chcela vám dať do povedomia, že neviem, či ste si všimli, a pred pár mesiacmi prišiel na Slovensko Ind Sadhguru a vlastne on vedie také to celosvetové hnutie Zachráňme pôdu! 52 % poľnohospodárskej pôdy je už znehodnotenej. Je veľmi dôležité zachrániť našu pôdu. A tento pán Sadhguru založil to s cieľom vyriešiť pôdnu krízu zjednotením ľudí z celého sveta, aby povstali za zdravie pôdy, a podporením predstaviteľov všetkých národov, aby zaviedli vnútroštátne politiky a podnikli kroky smerom k navýšeniu podielu organickej hmoty v obrábateľnej pôde. Prosím, majte to na pamäti a podniknite k tomu kroky. Ďakujem.
Hrušovský, Pavol, podpredseda NR SR (2010-10-13):
Pán poslanec Kaník.
R. Kaliňák, poslanec: (2005-10-27):
A obávam sa, že keby výbor neprišiel – a o tom som presvedčený – a prišiel by napríklad o rok, tak tá situácia by bola rovnaká. Pretože mnohí aj predstavitelia súdov neboli presvedčení o tom, že niektoré konkrétne druhy odpočúvania, lebo už o tom sa teraz bavíme, o druhu odpočúvaní, sa majú zaraďovať pod to, čo kontroluje výbor a čo výbor nekontroluje. Počnúc bilingami cez priame odpočúvanie, cez priestor odpočúvania a podobne. Čiže myslím si, že v tomto smere naozaj aj predseda, aj tajomník výboru odrobili naozaj veľmi veľa práce. Ďakujem.
Blanár, Juraj, podpredseda NR SR (2023-01-26):
Pán poslanec Pellegrini, môžete reagovať na faktické poznámky.
Glváč, Martin, podpredseda NR SR (2017-03-22):
Ďakujem. Otváram rozpravu. Do rozpravy som dostal štyri písomné prihlášky, a to za klub MOST – HÍD pani poslankyňa Irén Sárközy, za OĽANO – NOVA pani poslankyňa Jurinová a potom pán poslanec Mihál a pani poslankyňa Bašistová. Nech sa páči.
Laššáková, Jana, podpredsedníčka NR SR (2013-06-17):
Pán poslanec Simon, nech sa páči.
Bagačka, Michal, poslanec NR SR (2017-12-08):
Dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu, výboru pre financie a rozpočet a výboru pre hospodárske záležitosti. Ďalej, aby za gestorský výbor určila hlasovaním Výbor Národnej rady pre hospodárske záležitosti a aby určené výbory návrh zákona prerokovali do 26. januára 2018 a v gestorskom výbore do 29. januára 2018.
Martvoň, Anton, poslanec NR SR (2014-11-10):
Ďakujem pekne. Ja som sa rozhodol, že v tomto mojom krátkom vystúpení by som rád trošku pomohol opozícii. Týmto by som chcel vyzvať pána poslanca Freša, aby sa dostavil do sály, nakoľko má vystupovať a pán Kaník už nestíha naťahovať čas a kvôli tomu bude musieť po mne vystúpiť aj poslanec Poliačik. Čiže, pán Frešo, máte vystúpenie, poďte do sály, aby už sa tu nemusel naťahovať čas v diskusii.
Šefčík, Marek, poslanec NR SR (2023-06-27):
No. Ďakujem pekne za slovo. K tomuto zákonu bola rozsiahla rozprava už v prvom čítaní a môžem povedať, že po prvom čítaní vystali z rozpravy nejaké veci, ktoré bolo treba opraviť v tomto zákone, a my sme spolu s predkladateľom Milanom Vetrákom zašli na ministerstvo financií a chcem aj týmto poďakovať tímu pani Adame z ministerstva financií, ktorí nám poradili, akým spôsobom by sa ten zákon dal vylepšiť, no a tým pádom sme boli nútení, nútení pristúpiť aj k tomu, aby sme tento zákon, ktorý rieši v niektorých prípadoch uľahčuje riešenie vlastného bývania pre, pre rodiny, aby sme podali aj pozmeňujúci návrh, ale viem, že v úvodnej reči nemôžem podávať pozmeňujúce návrhy, tak to si nechám na rozpravu, teraz by som to rýchlo ukončil, aby som mohol ísť do tej rozpravy. Ďakujem.
V. Matejička, poslanec: (2007-10-18):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 1. októbra 2007 č. 444 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný vládny návrh zákona prerokovali v lehote do 26. novembra 2007 a gestorský výbor do 27. novembra 2007. Prosím, aby ste otvorili rozpravu k tomuto bodu.
Žiga, Peter, podpredseda NR SR (2023-12-05):
Ďakujem pekne, pán navrhovateľ, môžte zaujať miesto pre navrhovateľov. Dávam slovo spravodajcovi z výboru pre hospodárske záležitosti pánovi poslancovi Pavlovi Ľuptákovi a prosím ho, aby podal správu o výsledku prerokovania tohto návrhu vo výbore.
Paška, Pavol, predseda NR SR (2014-06-26):
Pán poslanec Hlina, nechcete? Chcete reagovať.
M. Hort, podpredseda NR SR: (2008-10-24):
A teraz prosím spoločného spravodajcu z výboru pre obranu a bezpečnosť pána Mariána Kovačócyho, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Pán poslanec, nech sa páči.
Šeliga, Juraj, podpredseda NR SR (2020-10-20):
Hlasujeme o uvedených bodoch. Prezentujme sa a hlasujme. (Hlasovanie.) Prítomných 122, za 56, proti 37, zdržalo sa 28, nehlasoval 1. Konštatujem, že časť tohto pozmeňujúceho návrhu pani poslankyne Záborskej nebola schválená. Nech sa páči. Nech sa páči. (Krátka pauza.) Pán spravodajca, môžte pokračovať v uvádzaní.
M. Hort, podpredseda NR SR: (2007-10-29):
S faktickými poznámkami na jeho vystúpenie sa prihlásili pani poslankyňa Jana Vaľová, pán poslanec Daniel Lipšic, ďalej, pán poslanec Marian Záhumenský, pán poslanec Ľubomír Petrák, pani poslankyňa Iveta Radičová. Končím možnosť prihlásenia sa s faktickými poznámkami. A slovo má pani poslankyňa Vaľová. Nech sa páči.
Grendel, Gábor, podpredseda NR SR (2022-10-05):
Pán poslanec Marek Šefčík.
Baránik, Alojz, poslanec NR SR (2018-10-24):
Tento proces a jeho výsledok nám ukázali, aké sú tu naozajstné koalície a aká je naozajstná opozícia, je úplne jasné, ako toto celé prebiehalo. Trápny, trápny minister Gál nás tu vodí za nos mesiace, pozývam si akože opozíciu na to, aby sa vyjadrila, potom nám tu hovorí všelijaké somariny o tom, že nemôže posudzovať náš pozmeňujúci návrh, pretože ho neskoro dostal, napriek tomu, že všetky tie veci, ktoré tam v ňom boli uvedené, už dávno mu boli známe. Tento trapasník nás vodí za nos a potom na poslednú chvíľu jeho banda odsúhlasí niečo, čo je úplne v diametrálnom rozpore s tým, čo nám tu podsúval ako jeho úžasný návrh. Je to odporné a celé to bolo zinscenované len preto, aby sa mohli ľudia ako Fico, Harabin a podobní dostať na Ústavný súd len na základe tajnej voľby, ktorú si tu kúpia od neviem koho, a dostanú, dosiahnú toho, že títo ľudia dostanú imunitu, že sa im nič nebude môcť stať, pretože sú zločinci, a vedia, že sa musia báť. A v televízii to predseda Sulík jasne povedal, že čoho sa musia báť. A o tomto to celé je! A nielen to, že to teraz je o tom, ale vždycky to bolo o tom. Aj vtedy, keď nám pán minister Gál hovoril, že ako je potrebné, aby sme sa vyjadrili, ako vypočul si nielen opozíciu, ale aj VIA IURIS. Všetci títo tu behali písali všelijaké návrhy, celé to bola fraška, pretože takto to bolo myslené od začiatku. Tohto sme sa tu dočkali, tento parlament je nula, nič, to je jeden prívesok tej mafie, ktorá nám vládne v tomto štáte. (Potlesk.)
Danko, Andrej, predseda NR SR (2018-11-28):
Pán poslanec Kotleba.
Žiga, Peter, podpredseda NR SR (2024-09-11):
Ďalším v rozprave pán poslanec Viskupič. Sorry, ja som zapnutý.
Kollár, Boris, predseda NR SR (2022-10-06):
Prosím, prezentujme sa a hlasujeme. (Reakcie z pléna.) (Hlasovanie.) Prítomných 134 poslancov, za 126, proti 5, zdržali sa 2, nehlasoval 1. Konštatujem, že Národná rada vyslovila súhlas s uvedenou zmluvou. Pristúpime k hlasovaniu o bode 135 programu. Je to prvé čítanie o návrhu poslancov Kyselicu, Majorovej Garstkovej, Vonsa a Čekovského na vydanie zákona, ktorým sa mení a dopĺňa zákon č. 300/1993 Z. z. o zmene o mene a priezvisku, tlač 1175. Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, poslankyni Martine Brisudovej, aby hlasovanie uviedla. Nech sa páči, poslankyňa, pani poslankyňa, máte slovo. (Hlasovanie o návrhu poslancov Národnej rady Slovenskej republiky Lukáša Kyselicu, Jany Majorovej Garstkovej, Petra Vonsa a Kristiána Čekovského na vydanie zákona, ktorým sa mení a dopĺňa zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov a ktorým sa menia niektoré zákony , tlač 1175.)
Viskupič, Marián, poslanec NR SR (2023-03-21):
Ďakujem pekne za slovo, pán predsedajúci. Tomáš Lehotský, kolega, ďakujem pekne za predloženie tejto zmeny. Ako som už vlastne aj dnes skôr povedal, potrebujeme komplexne pomáhať mladým ľuďom, v tomto prípade tak, aby teda bola väčšia šanca, že zostanú študovať na Slovensku. Áno, nech počas štúdia proste sú aj nejaké semestre v zahraničí, ale proste nech študujú na Slovensku, pretože takto sa aj zvyšuje šanca, že po skončení štúdia budú na Slovensku žiť a pracovať, a teda takto vlastne akoby vrátia vlastne to, čo sa zasa krajina snaží, snaží pomôcť. Ďakujem pekne ešte raz.
Burian, Jozef, poslanec NR SR (2017-10-19):
Teraz budeme hlasovať o pozmeňujúcich návrhoch, ktoré odzneli v rozprave. Budeme hlasovať o pozmeňujúcom návrhu pani poslankyne Ďuriš Nicholsonovej. Nakoľko bol schválený bod, pardon, budeme hlasovať teda o bodoch z návrhu pani poslankyne Ďurišinovej. (Pozn. red.: správne „Ďuriš Nicholsonovej“.) Dajte hlasovať o bode č. 1. (Ruch v sále.) Dajte hlasovať o bode č. 1.
Kuciaňová, Magdaléna, poslankyňa NR SR (2017-03-28):
Pán predsedajúci, teraz budeme hlasovať o pozmeňujúcom návrhu, ktorý predložil pán poslanec Blaha.
Kašper, Igor, poslanec NR SR (2020-07-24):
Ja by som chcel poďakovať sa kolegovi, kolegovi Mazurekovi, naozaj mi ten prejav dal veľa, ale musím povedať, že som čakal o trošku viac. A chcem ho poprosiť nabudúce, aby ho trošku skúsil skrátiť. Ďakujem. (Smiech v sále a potlesk.)
Mikloš, Ivan, podpredseda vlády a minister financií SR (2010-10-21):
Ďakujem za ponuku pán predseda výboru, určite ju prijímam a teším sa na spoluprácu. Ďakujem pekne.
Grendel, Gábor, podpredseda NR SR (2020-06-09):
Pán poslanec Osuský.
Blanár, Juraj, podpredseda NR SR (2021-11-12):
Chcem poďakovať všetkým, ktorí dodržiavajú nariadenia Úradu verejného zdravotníctva. Ďalší s faktickou poznámkou – pán poslanec Mizík.
Kubánek, Stanislav, poslanec NR SR (2013-05-14):
Pán predseda, dajte hlasovať o druhom pozmeňujúcom a doplňujúcom návrhu pána poslanca Osuského.
Paška, Pavol, predseda NR SR (2012-06-19):
Pán poslanec Viskupič.
P. Frešo, poslanec: (2007-05-15):
K tomu, čo hovorila pani poslankyňa Vaľová. No tento zákon je o kolektívnom vyjednávaní a má ambíciu podporiť sociálny dialóg. A ja hovorím, sociálny dialóg pri Zákonníku práce zlyhal. A hovorím, že pri tak vážnom zákone, ako je Zákonník práce, nedosiahnuť konsenzus sociálnych partnerov, je úroveň, ktorá je v tejto republike nevídaná. Nič z toho nenahradí žiadna pseudokampaň, žiadne široké diskusie, ktoré tu boli prezentované, žiadne články v Novom Čase a platené reklamné inzertné prílohy. Jednoducho súhlas sociálnych partnerov nemáte, tak nehovorme o tom, že podporujete sociálny dialóg. Ďakujem. (Potlesk.)
J. Kovarčík, poslanec: (2003-06-26):
1. Sadzby dane sa ustanovujú takto: a) základná sadzba dane 40,- Sk/1 hl a 1° Plató, b) znížená sadzba dane 30,- Sk/1 hl a 1° Plató. Odôvodnenie: Zvýšením základnej sadzby dane zo súčasných 30,- Sk na 40,- Sk na 1 hl a 1° Plató sa splní podmienka dosiahnutia minimálnej sadzby spotrebnej dane na pivo na úroveň 130 %, čo je ešte prijateľné zvýšenie i pre slovenské pivovary a nemalo by to ohroziť spotrebu piva na Slovensku. Takáto výška dane je porovnateľná i s členskými krajinami Európskej únie, ktorých dane sa pohybujú na spodnej hranici predpísanej minimálnej sadzby Smernice Európskej únie 92/1984 Európskeho hospodárskeho spoločenstva. Vážené kolegyne, kolegovia, chcem upriamiť pozornosť na to, že pivovary sú veľmi vážnym prispievateľom na charitatívne účely, veľmi významným podporovateľom slovenských športových reprezentácií a v neposlednom rade mi nedá nespomenúť pripravovanú zmluvu so Slovenským futbalovým zväzom na cca 100 mil. korún pri pripravovaní nového ročníka našej najvyššej futbalovej súťaže pod názvom Corgoň liga. Myslím si, že stojí za to pouvažovať nad týmto mojím návrhom, a prosím vás o podporu. A ako dodatok mi dovoľte, aby som povedal, že vláda, ktorá zdražuje pivo, by mala odstúpiť. Ďakujem. (Potlesk.) Z. Martináková, podpredsedníčka NR SR: Ako posledný sa do rozpravy prihlásil pán poslanec Šulaj.
Kvorka, Ján, poslanec NR SR (2018-12-06):
Teraz budeme hlasovať o bode spoločnej správy, ktorý bol vyňatý na osobitné hlasovanie. Dajte, prosím, hlasovať o bode 1 spoločnej správy, ktorý požiadal vyňať na osobitné hlasovanie pán poslanec Antal. Odporúčanie gestorského výboru je schváliť. Podotýkam, že v rozprave bol podaný komplexnejší pozmeňujúci návrh. Prosím, dajte hlasovať.
P. Hrušovský, predseda NR SR: (2004-12-08):
M. Majdová, poslankyňa: Ďakujem za slovo. Vážený pán predseda, vážené panie poslankyne, vážení páni poslanci, vážený pán minister, dovoľte, aby som predložila iba veľmi krátky pozmeňujúci návrh k návrhu štátneho rozpočtu. V prílohe č. 8 k zákonu, účelové prostriedky kapitol štátneho rozpočtu na rok 2005 v rámci kapitoly všeobecná pokladničná správa chcem doplniť nový titul, dotácie pre zdravotnícke zariadenia vyšších územných celkov, 93 980 000, a v tom Nemocnica s poliklinikou v Trstenej 18 miliónov. Ide o investíciu, ktorá bola schválená, ktorá respektíve prešla riadnym schvaľovacím procesom cez sekcie ministerstva zdravotníctva a ministerstva financií v roku 2002, bola „natipovaná“ aj v rozpočte na rok 2004, minulý rok, keď sme schvaľovali štátny rozpočet, došlo k dohode, že sme prijali pozmeňujúci návrh, ktorým sa stiahli finančné prostriedky zhruba v sume 20 miliónov z asi troch vyšších územných celkov, medzi nimi to bol aj vyšší územný celok v Žiline, tieto peniaze sa použili na dostavbu, respektíve na dokončenie výstavby nemocnice v Rimavskej Sobote, kde bola viac ako 80-percentná rozostavanosť, a toto rozhodnutie bolo vlastne v súlade aj s vtedajšou politikou ministerstva zdravotníctva, presúvať alebo smerovať finančné prostriedky do tých zdravotníckych zariadení, kde už teda je minimálne 80-percentná rozostavanosť. Tieto prostriedky však chýbajú v rozpočte vyššieho územného celku a podstatná časť týchto prostriedkov mala byť nasmerovaná do nemocnice v Trstenej na rekonštrukciu operačných sál, ktorá je nevyhnutná. Medzičasom došlo teda aj k navýšeniu nejakých prostriedkov, čiže preto vás žiadam o podporu tohto pozmeňujúceho návrhu vo výške 18 miliónov korún. Ďakujem za slovo.
Sedlák, Justín, poslanec NR SR (2024-04-16):
Vážený pán predsedajúci, v rozprave nebol, nebol podaný žiadny návrh, nevystúpil žiadny poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Michelko, Roman, poslanec NR SR (2024-05-15):
Ne, nejde. A tak. (Rečník reaguje na spustenie funkčnosti mikrofónu.) Takže, pán Vančo, žiadne pocity, jasné, jednoznačné a nezvratné fakty, na tom trvám. Druhá vec, koncentrák, 28. poschodie. Pročko nikdy nebol v RTVS, keď tí ľudia sú, žijú, vedia to povedať. Bolo to 28. poschodie. Mali tam SBS-kára, zapisovali sa, nekúrilo sa tam, mali päť minút na to, aby mohli ísť na WC-ko a celý čas boli tam internovaní. Neboli to iba ľudia vytvárajúci obsah, ale aj obslužné veci, alebo ľudia všetci nepohodlní. Nerobili medzi ľuďmi, to lož. Ale to, že pán Pročko povie pravdu len, keď sa zmýli a to sa mu často nestáva. Takže to je úplne jasné. Každé jedno slovo som, mám podložené faktami. Poznám tých ľudí a je to tak. A čo sa týka, pán Šmilňák, ja nehovorím, že niečo sa v minulosti zle urobilo a teraz my to urobíme kvôli tomu tak isto. Nie, ja som povedal jedinú vec v pointe môjho vystúpenia. Vy keď nás kritizujete, najprv sa pozrite do zrkadla – to som povedal. To znamená, ja som zároveň povedal, že ľudia z 
PS-ka sa na týchto obludnostiach nepodieľali, takže majú morálne právo nás kritizovať, ale určite nie vy. No a posledná vec, my sme dali alternatívu v tom zmysle, že neexistuje horšia voľba, ako v pléne parlamentu, že nastane posun. Je šanca vrátenie verejnoprávnosti, ak vyberať nový management budú kompetentní a odbore podkutí ľudia a nie, ako je to teraz, plénom v Národnej rade po tom, ako sa na tom zhodne koaličná rada. To je dnešný stav a tento stav je katastrofálny, zlý a treba ho zmeniť. Ďakujem.
P. Hrušovský, predseda NR SR: (2004-05-27):
(Hlasovanie.) 123 prítomných, 105 za návrh, 14 sa zdržalo, 4 nehlasovali. Návrh sme schválili, bod 3 zo spoločnej správy sme schválili. M. Demeterová, poslankyňa: Ďalej budeme hlasovať o bode 4.
P. Hrušovský, predseda NR SR: (2004-09-28):
R. Vavrík, poslanec: Áno, pán predseda, ďakujem pekne, len aby bola procedúra dodržaná, musím povedať ako spravodajca, že návrh v rozprave žiadny pozmeňujúci nebol podaný. Tiež teda informujem o tom, že nebola prijatá spoločná správa, takže bude sa hlasovať o návrhu uznesenia tak, ako ho predložili v písomnom materiáli v tlači 808 predkladatelia, a to je to uznesenie, ktoré pred pár sekundami prečítala za navrhovateľov pani poslankyňa Bollová. O tom návrhu treba dať hlasovať.
Grendel, Gábor, podpredseda NR SR (2022-05-24):
Pán poslanec Dominik Drdul.
Osuský, Peter, poslanec NR SR (2013-07-01):
Ďakujem pekne. Táto diskusia pri všetkej pestrosti názorov, ktoré v nej zazneli, bola veľmi poučná a v jednom bode aj smutná. Obnažila tú smutnú realitu všeobecných lekárov, ich veku, perspektív poskytovania tohto, hlavne vo vidieckych oblastiach veľmi dôležitého typu zdravotnej starostlivosti. Celkom čestne musím povedať, že dobrý všeobecný lekár je vlastne reálne takmer niečo ako polyhistor medicíny, lebo predsa len špecialista sa celý život zdokonaľuje v jednej špecializácii, zatiaľ čo tento by mal byť dobrý vo všetkom, ak nechce byť len acylpyriňákom a dispečerom. Všetka česť tým, ktorí to zvládli a robia to. V mojej mladosti som mal kolegu, dnes je to úspešný ortopéd, ktorého otec bol vlastne, hoci to bolo v socializme, rodinným lekárom, rodinným lekárom, ktorý sa staral od malých po veľkých vo svojom vidieckom rajóne. Takmer chodil aj k teleniu kráv, pretože bol veličinou všetkými uznávanou, každým akceptovanou a ku všetkému volanou, čo mu neuľahčovalo jeho pohodlie a život. My sme sa pred dvadsiatimi rokmi za pomoci Česko-slovensko-švajčiarskej zdravotníckej spoločnosti pokúšali zaviesť na lekárskej fakulte vzdelávanie rodinných lekárov, čo vo Švajčiarsku existuje i ako vzdelávací typ. A na prvú prednášku prišiel nikto menej ako profesor Siegenthaler. Tí, ktorí absolvovali medicínu v mojich časoch, poznajú veľkú slávnu bibliu internej „Diferenciální diagnostika“ od Hegglina, švajčiarskeho autora. Siegenthaler po ňom prevzal autorstvo a editorstvo tejto vrcholnej internistickej príručky. A musím povedať so smútkom, že sa rodinné lekárstvo neetablovalo ako ctená a potrebná súčasť medicíny, ešte raz hovorím, predovšetkým vo vidieckych oblastiach, lebo to nemôžeme vidieť len z pohľadu väčších miest.
Dubovcová, Jana, poslankyňa NR SR (2011-10-11):
Ja som chcela dať faktickú poznámku, nie procedurálny návrh.
Hrnčiar, Andrej, podpredseda NR SR (2017-02-02):
Ďakujem. Aj ďalšiu otázku položila pani poslankyňa Jurinová opäť pánovi ministrovi životného prostredia.
Bugár, Béla, podpredseda NR SR (2019-01-29):
Vážené panie poslankyne, vážení páni poslanci, prosím, aby sme sa ukľudnili a pristúpime k jednotlivým bodom, ktoré sme prerokovali a budeme o nich hlasovať. Takže najprv pristúpime k hlasovaniu o návrhu uznesenia k návrhu na zmeny v zložení výborov Národnej rady, ako je to uvedené v tlači 1309. (Hlasovanie o návrhu na zmeny v zložení výborov Národnej rady Slovenskej republiky , tlač 1309.) Prosím, aby sme sa prezentovali a hlasovali. Hlasujeme o zmene vo výboroch. (Hlasovanie.) Prítomných 140 poslancov, za 137, zdržal sa 1, nehlasovali 2. Konštatujem, že uznesenie sme schválili. Páni poslanci! Budeme pokračovať v druhom čítaní, a to hlasovaním o zákone zo 4. decembra 2018 o hazardných hrách, ktorý nám vrátil pán prezident Slovenskej republiky, tlač 1254. Pán poslanec Baláž, ako spravodajca máte slovo. (Hlasovanie o zákone zo 4. decembra 2018 o hazardných hrách a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1254.)
Laššáková, Jana, podpredsedníčka NR SR (2013-06-20):
Pán poslanec Senko, nech sa páči.
Matovič, Igor, poslanec NR SR (2014-10-14):
Pán predseda, na minulej schôdzi na začiatku sme boli svedkom toho, že ste vyradili desať opozičných návrhov so zdôvodnením, že v ich prípade ide jednoznačne o predvolebnú kampaň pred komunálnymi voľbami. Sami vieme, že boli tam aj návrhy, napríklad zníženie kvóra, ktoré vôbec nesúviselo s komunálnymi voľbami, alebo odhŕňanie chodníkov, ktoré takisto nesúviselo, ale nech čítam, ako čítam, druhý návrh v poradí, ktorý je poslanecký, ktorý vy ste zaradili, druhý návrh v poradí, je to bod č. 33, tlač 1204, je to návrh poslancov Richarda Rašiho a Otta Brixiho, je čistý predvolebný populizmus a čisto kampaň pred voľbami v komunále v Košiciach. Chcel by som vás preto poprosiť, aby ste v duchu toho, čo ste hlásali na minulej schôdzi, tento návrh zaradili na samý koniec. Pevne verím, že Richard Raši si trošku viacej verí, ako by bol odkázaný na takúto úbohú kampaň.
P. Hrušovský, predseda NR SR: (2005-05-20):
(Hlasovanie.) 138 prítomných, 84 za, 54 sa zdržalo. Návrh pána poslanca Miklušičáka sme schválili. Pán poslanec Miššík podal ďalší pozmeňujúci návrh. M. Abelovský, poslanec: Budeme hlasovať o pozmeňujúcom a doplňujúcom návrhu pána poslanca Miššíka.
Glváč, Martin, podpredseda NR SR (2019-09-25):
Vážené panie poslankyne, vážení páni poslanci, pokračujeme v popoludňajšom rokovaní desiateho dňa 49. schôdze Národnej rady Slovenskej republiky podľa odsúhlasenej zmeny programu rokovaním o návrhu na voľbu kandidátov na sudcov Ústavného súdu Slovenskej republiky – nová voľba IV. Návrh ma parlamentnú tlač 1664. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Pán navrhovateľ, pán poslanec Ježík je pripravený, ale procedurálny. Pán podpredseda Bugár, nech sa páči.
E. Kukan, poslanec: (2008-01-29):
To, že pani poslankyňa Vaľová je šokovaná a dala by prednosť, keby som nehovoril vôbec, to by možno bolo jednoduchšie pre vás, ale my hovoriť budeme, či sa vám to páči, alebo nie. K pani poslankyni Tóthovej. No, pani poslankyňa, veď sa nejaký čas poznáme. Veď vy si hádam nemyslíte, že my chceme dialóg s vládou o tom, ako zmeniť Lisabonskú zmluvu. Preboha, to hádam si o mne nemyslíte. My chceme normálne politické rokovania, my chceme slušné správanie od vlády voči opozícii hlavne preto, že ide o taký dôležitý dokument, ktorý je dôležitý, ako tu všetci hovoríte, nie pre SDKÚ ani pre Kukana, ale pre celé Slovensko. A toto si vláda a jej predseda a SMER – sociálna demokracia mala uvedomiť a uchádzať sa normálnym spôsobom tak, ako je to v civilizovaných spoločnostiach o rokovanie a o podporu opozície. Ale čoho sme svedkami naozaj za tie ostatné mesiace? My nechceme zmeniť zmluvu, my chceme zmeniť, alebo požadujeme, aby ste vy zmenili svoje správanie. O to nám ide a potom sa bude už ľahšie rokovať. (Potlesk.)
Paška, Pavol, predseda NR SR (2014-07-04):
Otváram rozpravu v treťom čítaní . Nemám prihlášku. Vyhlasujem ju za skončenú. A budeme teraz znovu hlasovať o zákone ako o celku.
Zelník, Štefan, poslanec NR SR (2019-12-03):
Ďakujem pekne za slovo. Pani kolegyňa, vždy návrh zákona zostane návrhom zákona do doby, kým sa neschváli. Tak vyčítať, že aký bol návrh predložený. Ja som poďakoval predkladateľom, že tie sporné veci, aj vy ktoré napádate, z toho zákona sa vypustili, a teda tá bezpečnosť, akceptovali predkladatelia názory odbornej verejnosti a nebude sa zaťažovať žiadna žena nejakým zvýšeným sonografickým vyšetrením alebo intenzitou sonografického vyšetrenia, čo je, teda naozaj vnímame a pozorne sledujeme odbornú verejnosť a aj napriek tomu, že polemiky, ktoré boli aj v médiách, niektorí lekári to obhajovali a tvrdili, že to je bezpečné, skutočne sme si to naštudovali a pozreli sme, že keď sú vážne výhrady odbornej verejnosti práve kvôli týmto vyšetreniam, tak predkladatelia preto predložili ten pozmeňovací návrh. Takže vyjadrovať sa k tomu, že aký bol predložený návrh zákona, vyjadrujme sa k tomu alebo hovorme o tom, čo teraz v Národnej rade je, a pokiaľ nie je schválené definitívne znenie, tak akýkoľvek návrh, ktorý tu padne, je stále len v podobe návrhu. Ďakujem.
Gál, Gábor, poslanec NR SR (2014-02-05):
Ďakujem pekne. Vážené kolegyne, vážení kolegovia, vystúpim teraz v rozprave, lebo dávam priestor potom na možné faktické poznámky a reakcie. No, s týmto návrhom už mám troška problém, lebo z praxe nie raz sa stretávam s tým, že pri nejakom záväzkovom vzťahu, vo všeobecnosti to je v stavebníctve, že investor ráta s tým, že nejakú budovu, nejakú nehnuteľnosť mu niekto vybuduje, postaví a on to nevyplatí. Vyplatí až vtedy, keď príde súd, exekúcia, ale on tú nehnuteľnosť buď už stihne predať, alebo sprevádzkovať. A je to hlavne pri projektoch, ktoré sú dosť riskantné, že by normálnu úverovú linku by ten dotyčný s týmto, s touto investíciou nesplnil a spolieha sa na to, že určite nájde nejakého dobráka, ktorý mu to postaví, bude potom trpezlivo vymáhať svoje peniaze cez súd, cez exekúciu a ubehne pár rokov. Ani, ani to mi, ani... (Reakcia z pléna.) Ale ani to mu nevadí, že, že nabehnú tam úroky, zákonné úroky v zmysle, v zmysle právneho poriadku, lebo ráta s tým, vždy to je menej, vždy sa mu to viac oplatí, ako ísť cez úver, ktorý aj tak nedostane, cez súkromné peniaze je to, je to oveľa viac ako zákonný úrok. Takže tu by som bol troška opatrný. Hlavne toto môže postaviť tých ľudí, ktorí čakajú dlhodobo na svoje peniaze, aj sa ich, peňazí, dočkajú, ale ich peniaze dlhodobo užívajú tretie subjekty. Jediná satisfakcia pre týchto, pre týchto podnikateľov je, že aspoň dostanú svoje peniaze naspäť s úrokmi.
Markovič, Peter, poslanec NR SR (2010-10-15):
Ďakujem pekne, pán podpredseda, prosím, dajte hlasovať o tom, aby Národná rada prerokovala predložený návrh zákona v druhom čítaní.
Luciak, Michal, poslanec NR SR (2023-03-21):
Ďakujem, pán predseda. Prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, výboru pre financie a rozpočet a výboru pre kultúru a médiá. Za gestorský výbor navrhujem Výbor Národnej rady pre kultúru a médiá. Odporúčam, aby výbory predmetný návrh zákona prerokovali do 26. apríla a gestorský výbor do 28. apríla 2023.
Bugár, Béla, podpredseda NR SR (2017-04-07):
Ďalej v rozprave vystúpi pani poslankyňa Jurinová, nech sa páči.
Paška, Pavol, predseda NR SR (2014-10-14):
Ďakujem pekne, pán spravodajca. Otváram rozpravu. Nemám písomnú prihlášku, pýtam sa, či chcete, kolegyne, kolegovia, vystúpiť v rozprave. Nie. Vyhlasuje... Áno. Pani poslankyňa Mezenská, nech sa páči. Končím možnosť sa prihlásiť do rozpravy.
Pellegrini, Peter, predseda NR SR (2023-12-14):
Pán poslanec Szalay.